পি.এম.না লৈবাক অসিগী কোবিদ-১৯গী ফিবম অমসুং ভেক্সিনেসন দ্রাইবকী মতাংদা রাজ্যপালশিংগা উন্নখ্রে

প্রধান মন্ত্রী শ্রী নরেন্দ্র মোদীনা ঙসি স্তেতকী রাজ্যপালশিংগা লৈবাক অসিগী কোবিদ-১৯গী ফিবম অমসুং হৌজিক চৎথরিবা ভেক্সিনেসন দ্রাইবকী মতাংদা খন্ননবা ভিদিও কনফরেন্সকী খুত্থাংদা উন্নখ্রে। প্রধান মন্ত্রীনা হায় মদুদি কোবিদকী লান্থেং অসিদা ভেক্সিন অসিগা লোইননা ঐখোয়গী ইথৌদাংগী মমল অসিনা খ্বায়দগী চাওবা থৌনা-লিংজেলনি। মমাংগী চহিদা মশামক্কী তৌফম থোকপা মথৌনি খন্না লানফম অসিদা শরুক য়াখিবা নাগরীকশিংবু থাগৎপা ফোংদোক্লদুনা মহাক্না হায় মদুদি হায়রিবা অসিগা চপ মান্ননা জানভাগীদারিশিংসু পুক্নিং থৌগৎপা মথৌ তারি। মহাক্না হায় মদুদি রাজ্যপালশিংনা লৌগদবা থৌদাংশিং, হায়রিবা অসিনা মখোয়না সমাজ অসিদা শিজিন্নবা য়াবা শিজিন্নদুনা হেন্ন লুশিন্না লৌদুনা মসি ফংনবা হোৎনগদবনি। রাজ্যপালশিং অসি স্তেত সরককার অমসুং সমাজ অনিগী মরক্তা অফবা মরী অমা থম্নবগী মরুওইবা শম্নফম অমনি হায়না মহাক্না হায়খি অমসুং কম্ম্যুনিতী ওর্গানাইজেসন, পোলিতিকেল পার্তীশিং, এন.জি.ও.শিং অমসুং সোসিএল ইন্সতিত্যুৎশিং অসিগী অপুনবা শক্তি পুনশিন্দুনা লানজং অসিবু থেংনবা মথৌ তাই হায়না মখা তাখি। প্রধান মন্ত্রীনা পাউতাক পীখি মদুদি রাজ্যপালশিংনা সোসিএল ইন্সতিত্যুৎশিং অমসুং স্তেত সরকারশিংগা অয়েৎপা লৈতনা খুৎশ্নদুনা মাইক্রো কন্তেন্মেন্ত অসিদা চংশিনবা য়াই। মহাক্না হায় মদুদি মখোয়গী সোসিএল নেতৱার্ক অসিনা হোস্পিতালদা এম্বুলেন্স, ভেন্তিলেতর অমসুং ওক্সিজেনগী মশীং হেনগৎহনবদা মতেং পীবা য়াই। ভেক্সিনেসন অমসুং লায়েং অসিগী মরমদা মীয়ামদা পাউজেল পীবগা লোয়ননা রাজ্যপালশিংনা আয়ুশকী লায়েংগী মরমদা পাউজেল শন্দোকপা য়াই। প্রধান মন্ত্রীনা হায় মদুদি ঐখোয়গী নহারোল, ঐখোয়গী শিন্মীশিং অসিনা ঐখোয়গী ইকোনোমীদা য়াম্না মরু ওই। মরম অদুনা, ঐখোয়গী নহাশিং অসিনা কোবিদকা মরী লৈনবা প্রোতোকোল অমসুং চেকশিন-থৌরাংশিং অসি খহহনবা য়াম্না মথৌ তাই। মহাক্না হায় মদুদি রাজ্যপালশিংগী থৌদাংশিং অসিনা জানভাগীরিগীদমক য়ুনিভর্সিতী কেম্পসতা ঐখোয়গী মহৈরোয়গীদমক য়ামনা মরু ওই, হায়না মহাক্না হায়খি। মহাক্না হায় মদুদি মমাংগী চহিগুম্না, এন.সি.সি. অমসুং এন.এস.এস.নশু চপ মান্ননা থৌদাং লৌবা মথৌ তারি। প্রধান মন্ত্রীনা হায় মদুদি রাজ্যপালশিং অসি লানফম জানভাগীদারিগী মরুওইবা য়ুম্বীনি অমসুং মখোয়গী স্তেত সরকারগা খুৎশম্নবা অমসুং লমজিং লমতাক অসিনা স্তেত অসিদা হেন্না মপাঙ্গল পীরগনি। কোবিদকী মশীং হেনগৎলকপা অসিদা খন্ন-নৈনরদুনা প্রধান মন্ত্রীনা হায় মদুদি হৌজিক লৈরিবা ভাইরস অসি থেংনবগী ফিবম অসিদা, লৈবাক অসিনা মমাং চহিদা থেংনখিবা অদুদগী কান্নবা লৌনবা লৈরি অমসুং হকশেলগী চেকশিন থৌরাং হেনগৎনবা লৈরি। মহাক্না আর.তি.পি.সি.আর. তেস্তিং মশীং হেনগৎনবা খন্নখি অমসুং তেস্তিংগা মরী লৈনবা কিতশিং অমসুং অতৈ মচাকশিং য়েংলুরগা লৈবাক অসি আত্মানির্ভর ওইরক্লি। হায়রিবা অসিনা আর.তি.পি.সি.আর. তেস্তিং মমল হন্থনবা মচাক অমসু ওইরি। মহাক্না মখা তানা হায়খি মদুদি তেস্তিংগা মরী লৈনবা পোত্থোক অয়াম্বা জি.ই.এম.পোর্তেলদসু ফংলি। প্রধান মন্ত্রীনা ত্রেকিং, ত্রেসিং অমসুং তেস্তিং অসিদা মরু ওইবা পীরি; আর.তি.পি.সি.আর. তেস্ত অসি ৬০%দগী ৭০% ফাওবা হেনগৎপগী মরুওইবশু হায়খি। মহাক্না হায়খি মদুদি মীয়াম পুম্বা হেন্না তেস্ত তৌবা অমা মথৌ তাই। প্রধান মন্ত্রীনা হায়রি মদুদি সরকার অসিনা ভেক্সিন অসি মরাং কাইনা ফংনবা থাজবা থম্লি। মহাক্না ভারত অসি ভেক্সিনেসন করোর ১০ য়ৌবা ঙম্বা অদুগুম্বা লৈবাক অমনি হায়না উৎখি। নুমিৎ মরিনি অসিদা তিকা উতসবকী কান্নবা ময়াম অমা পীরদুনা মহাক্না হায় মদুদি মসিগী মতম অসিদা ভেক্সিনেসনগী দ্রাইব অসি চাওথোরক্লি অমসুং অনৌবা ভেক্সিনেসন সেন্তরশিং থোরক্লি। উনবা ভারতকী উপ-রাস্ত্রপতী, য়ুনিয়ন হোম মিনিস্তর অমসুং য়ুনিয়ন হেলথ মিনিস্তরনা উন্নবগী থৌরম অসিদা শরুক য়াখি। উপ-রাস্ত্রপতীনা প্রধান মন্ত্রীবু কোবিদকী লাল অসিবু লুচিংবগীদমক অমসুং লায়চৎ অসিবু নম্থনবা চংদবা য়াদ্রবা ইনফ্রাস্ত্রকচর কয়া অমা চাওখৎনবা খোঙথাং কয়া লৌখিবা অসিদা থাগৎপা ফোংদোকখি। ভেক্সিন অসি ভারত অমদি মালেম পুম্বদা ফংহনখিবা সাইন্তিফিক কম্ম্যুনিতীগী থৌদাংশিং উৎখি। মহাক্না হেলথকেয়র ৱার্কর, সেনিতেসন ৱার্কর অমসুং ফ্রন্তলাইন ৱার্করশিংনা লায়চৎ অসিদা লৌখিবা থৌদাংশিং অসিগী মরমদা হায়খি। উপ-রাস্ত্রপতীনা রাজ্যপালশিংদা মখোয়গী স্তেতশিংদা পার্তী পুম্বগী ওইবা মিতিং অমা শিন্নবা হায়খি অমসুং কোবিদকা মরী লৈনবশিং পাউজেল শন্দোক্নবা সিবিল সোসাইতী ওর্গানাইজেসনশিংদা পীখি। উপ-রাস্ত্রপতীনা হায় মদুদি “তীম ইন্দিয়া স্পিরিত” অমা পোলিসি অমা শেমগদবনি, অমসুং মসিদা, রাজ্যপালশিংনা ‘গার্জিয়ান ওফ দ স্তেত’ ওইনা স্তেত সরকার অসি লমজিংবা য়াই। য়ুনিয়ন হোম মিনিস্তরনা মীপুম খুদিংগী পুন্সি কন্নবা মরুওইবা পীখি। য়ুনিয়ন হেলথ মিনিস্তরনা কোবিদ কেসশিং অমসুং ভেক্সিনেসন দ্রাইব অসিদা প্রজেন্তেসন অমা পীখি। মহাক্না মতৌ করম্না ভারতনা মসিদা হেন্না চংশিনবগে হায়বা অসি ওভরবিয়ু অমা পীখি। রাজ্যপালশিংনা মখোয়গী স্তেতশিংদা মতৌ করম্না ভাইরস অসি শন্দোকপা থিংবা অমসুং ভেক্সিনেসন দ্রাইব অসি নিংথিনা পাংথোকপা অসিগী মতাংদা মরীক চুম্না তমখি অমদি মরক অসিদা স্তেতশিংদা হেলথকেয়রগী খুদোংচাবা অৱাৎপশিং পনখি। মখোয়না মখা তানা হোৎনবা অসিদা হেন্না ফগৎনবা ৱাফম কয়া অমা থম্লকখি অমসুং কাংলুপ মখল কয়া অমা হেনগৎহন্দুনা মতৌ করম্না জানভাগীদারিগী থৌরাং অসি ফগৎহনগদে হায়বা থমখি।